ประกาศกรมสรรพสามิตประกาศกรมสรรพสามิตเรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการเพาะปลูกต้นยาสูบฉบับที่ ๓(พ.ศ. ๒๕๕๖) อาศัยอำนาจตามความในมาตรา ๗ แห่งพระราชบัญญัติยาสูบ พ.ศ. ๒๕๐๙อธิบดีกรมสรรพสามิตกำหนดหลักเกณฑ์และวิธีการไว้ ดังต่อไปนี้ข้อ ๑ให้ยกเลิกความในข้อ ๕ และข้อ ๖ แห่งประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการเพาะปลูกต้นยาสูบลงวันที่ ๒๘ กันยายน พ.ศ. ๒๕๓๕ และให้ใช้ความต่อไปนี้แทนข้อ ๕ให้ผู้ประสงค์จะขออนุญาตเพาะปลูกต้นยาสูบ ยื่นคำขอต่อเจ้าพนักงานก่อนเริ่มฤดูการเพาะปลูกตามแบบท้ายประกาศนี้ ดังนี้(๑) ผู้เพาะปลูกต้นยาสูบที่จำหน่ายใบยาสดพันธุ์เวอร์ยิเนียให้ใช้คำขออนุญาตเพาะปลูกต้นยาสูบ แบบ ย.ส. ๑๐๒(๒) ผู้เพาะปลูกต้นยาสูบที่จำหน่ายใบยาแห้งพันธุ์เวอร์ยิเนียพันธุ์เบอร์เล่ย์ และพันธุ์เตอร์กิช ให้ใช้คำขออนุญาตเพาะปลูกต้นยาสูบ แบบ ย.ส.๑๐๒/๑(๓) ผู้เพาะปลูกต้นยาสูบเพื่อทำยาเส้นจากใบยาที่ปลูกและหั่นเองและได้ขายยาเส้นนั้นแก่ผู้ประกอบอุตสาหกรรมยาสูบ ให้ใช้คำขออนุญาตเพาะปลูกต้นยาสูบแบบ ย.ส. ๑๐๒/๒ข้อ ๖เมื่อเจ้าพนักงานพิจารณาเห็นสมควรอนุญาต ให้ออกใบอนุญาตให้เพาะปลูกต้นยาสูบตามแบบท้ายประกาศนี้ดังนี้(๑) แบบ ย.ส. ๒๐๒ สำหรับการขออนุญาตตามข้อ ๕ (๑)(๒) แบบ ย.ส. ๒๐๒/๑ สำหรับการขออนุญาตในข้อ ๕ (๒)(๓) แบบ ย.ส. ๒๐๒/๒ สำหรับการขออนุญาตในข้อ ๕ (๓)ข้อ ๒ให้ยกเลิกความในข้อ ๗ (๑) แห่งประกาศกรมสรรพสามิต เรื่องหลักเกณฑ์และวิธีการ ขออนุญาตการออกใบอนุญาตและเงื่อนไขว่าด้วยการเพาะปลูกต้นยาสูบ ลงวันที่ ๒๘ กันยายน พ.ศ.๒๕๓๕ และให้ใช้ความต่อไปนี้แทน(๑) ต้องใช้พันธุ์ยาสูบตามที่อธิบดีกำหนดยกเว้นผู้เพาะปลูกต้นยาสูบเพื่อทำยาเส้นจากใบยาที่ปลูกและหั่นเอง และได้ขายยาเส้นนั้นแก่ผู้ประกอบอุตสาหกรรมยาสูบข้อ ๓ให้ยกเลิกความในข้อ ๗ (๕) แห่งประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการเพาะปลูกต้นยาสูบลงวันที่ ๒๘ กันยายน พ.ศ. ๒๕๓๕ และให้ใช้ความต่อไปนี้แทน(๕) ต้องจัดทำบัญชีแสดงรายการจำนวนต้นกล้ายาสูบไว้เป็นหลักฐานเพื่อแสดงต่อเจ้าพนักงานเมื่อทำการตรวจยกเว้นผู้เพาะปลูกต้นยาสูบเพื่อทำยาเส้นจากใบยาที่ปลูกและหั่นเองและได้ขายยาเส้นนั้นแก่ผู้ประกอบอุตสาหกรรมยาสูบข้อ ๔ให้เพิ่มความต่อไปนี้เป็นข้อ ๘ แห่งประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการเพาะปลูกต้นยาสูบลงวันที่ ๒๘ กันยายน พ.ศ. ๒๕๓๕ข้อ ๘หากผู้ได้รับอนุญาตให้เพาะปลูกต้นยาสูบเพื่อทำยาเส้นจากใบยาที่ปลูกและหั่นเองประสงค์จะขายยาเส้นที่ทำได้ให้แก่ผู้ประกอบอุตสาหกรรมยาสูบเพื่อคิดอัตราค่าแสตมป์ยาสูบ๐.๐๐ บาทให้ยื่นใบขอเบิกแสตมป์ยาสูบเพื่อนำไปใช้ปิดและขีดฆ่าแสตมป์ยาสูบบนซองยาเส้นก่อนการจำหน่ายยาเส้นให้แก่ผู้ประกอบอุตสาหกรรมยาสูบ ทั้งนี้ต้องปฏิบัติตามระเบียบที่กรมสรรพสามิตกำหนดข้อ ๕ผู้ใดทำการเพาะปลูกต้นยาสูบเพื่อทำยาเส้นจากใบยาที่ปลูกและหั่นเองก่อนประกาศนี้มีผลใช้บังคับหากประสงค์จะขายยาเส้นนั้นให้แก่ผู้ประกอบอุตสาหกรรมยาสูบเพื่อคิดอัตราค่าแสตมป์ยาสูบ๐.๐๐ บาท ให้ยื่นคำขออนุญาตเพาะปลูกต้นยาสูบภายใน ๓๐ วันนับแต่วันที่ประกาศนี้ใช้บังคับการขออนุญาตและการออกใบอนุญาตตามวรรคหนึ่ง ให้นำแบบ ยส. ๑๐๒/๒ และแบบยส. ๒๐๒/๒ มาใช้บังคับโดยอนุโลมข้อ ๖[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓๑ มกราคม พ.ศ. ๒๕๕๖จุมพล ริมสาครรองอธิบดีรักษาการในตำแหน่งที่ปรึกษาด้านการพัฒนาและบริหารการจัดเก็บภาษีรักษาราชการแทนอธิบดีกรมสรรพสามิต[เอกสารแนบท้าย]๑. คำขออนุญาตเพาะปลูกต้นยาสูบตามมาตรา ๗ แห่งพระราชบัญญัติยาสูบพ.ศ. ๒๕๐๙ (ย.ส. ๑๐๒)๒. คำขออนุญาตเพาะปลูกต้นยาสูบตามมาตรา ๗ แห่งพระราชบัญญัติยาสูบพ.ศ. ๒๕๐๙ (ย.ส. ๑๐๒/๑)๓. คำขออนุญาตเพาะปลูกต้นยาสูบตามมาตรา ๗ แห่งพระราชบัญญัติยาสูบพ.ศ. ๒๕๐๙ (ย.ส. ๑๐๒/๒)๔. ใบอนุญาตให้เพาะปลูกต้นยาสูบ (ย.ส. ๒๐๒)๕. ใบอนุญาตให้เพาะปลูกต้นยาสูบ (ย.ส. ๒๐๒/๑)๖. ใบอนุญาตให้เพาะปลูกต้นยาสูบ (ย.ส. ๒๐๒/๒)(ดูข้อมูลจากภาพกฎหมาย)ปริยานุช/ผู้จัดทำ๗ กุมภาพันธ์๒๕๕๖โชติกานต์/ผู้ตรวจ๑๑ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๗ ง/หน้า ๑๒/๕ กุมภาพันธ์ ๒๕๕๖